**AKO DOĐE DO POŽARA U VAŠOJ BLIZINI, POSTUPITE:**

* pokušajte pogasiti požar aparatima ili priručnim sredstvima, ne ugrožavajući svoju sigurnost
* POZOVITE VATROGASCE NA BROJ 193, ILI ŽURNI POZIV ZA POMOĆ 112
* upotrijebite aparat za početno gašenje požara i gasite požar samo ako ne ugrožavate sebe i druge
* imajte na umu da ćete moći pogasiti samo male požare u početnoj fazi. Ukoliko je požar u razbuktanoj fazi, toplina i produkti izgaranja onemogućavaju pristup.
* pokrenite evakuaciju ljudi na siguran način i najkraćim putem
* ne ulazite u stubište ako je ispunjeno dimom i ne koristite se dizalom, ne udišite produkte izgaranja
* držite se što niže podu. Temperatura je viša u gornjim dijelovima prostorije, gdje je i više produkata izgaranja, odnosno vrućeg dima.
* moguće posljedice događaja ne treba podcjenjivati niti precjenjivati. Djelujte tako da sprječavate paniku,
* ako poradi zadimljenosti ne možete izaći iz građevine, zatvorite sve prozore i vrata da biste spriječili ulazak dima u Vaše prostore. Ako ste u stanu čekajte vatrogasce na prozoru kako bi Vas vidjeli. Vatrogasna vozila namijenjena su i za spašavanje s visina
* ako je moguće pobrinite se da netko sačeka vatrogasce na ulazu u objekt i zapovjedniku postrojbe prenese bitne informacije, SLIJEDITE UPUTE VATROGASCA
* ukoliko je to moguće, pobrinite se za očuvanje tragova nesreće - požara. Namjerno uništavanje ili prikrivanje tragova može se tretirati kao kazneno djelo.
* ako se nalazite ispred prostorije unutar koje je požar u fazi tinjanja već duže vrijeme, ne otvarajte naglo vrata. U takvim uvjetima može doći do naglog paljenja vrućih produkata izgaranja! Gašenje prepustite vatrogascima.

**Kako dojaviti požar**

POZOVITE VATROGASCE NA BROJ 193, ILI ŽURNI POZIV ZA POMOĆ 112

 Ako zovete preko mobitela, potrebno je utipkati pozivni broj županije u kojoj se nalazite.

Ne računajte da su već drugi dojavili o događaju.

1. govorite polako i razgovijetno, što se dogodilo i da li su ljudi u opasnosti,

2. navedite točnu adresu mjesta nesreće i osobno dočekajte pomoć ako je moguće,

3. budite spremni dati daljnje informacije i osobne podatke (ime i prezime),

4. završite razgovor kada Vam služba koju ste kontaktirali to dozvoli,

5. ne telefonirajte na liniji dok ne dođe pomoć. Služba koju ste kontaktirali možda treba daljnje informacije.

6. zatražite savjet što da učinite ukoliko ste u nedoumici.

**Što učiniti ukoliko se zapali odjeća na osobi?**

1. pristupite osobi s leđa i prekrijte tijelo prekrivačem. Polegnite osobu kako bi se spriječilo djelovanje plamena na lice i kosu,

2. ugušite požar počevši od glave na niže, na način da omotate osobu u prekrivač (od pamuka ili vune) ili kaput. Oslobodite dišne organe da osoba može disati,

3. ukoliko su se odjeća i prekrivač zalijepili za tijelo osobe, ne skidajte ništa na silu.

Ukoliko je to moguće skinute nakit prije oticanja opečenih dijelova,

4. ako je to moguće opečeni dio odmah stavite pod tekuću hladnu vodu 10 do 15 minuta. Nakon hlađenja treba prekriti opečeno mjesto sterilnom gazom ili zavojem za opekline (srebrna strana ide na opeklinu). Nikad ne nanosite bilo kakve masti i ne stavljajte led na opečeno mjesto,

5. unesrećenom s većim opeklinama treba dati piti tekućine,

6. ako Vaša vlastita odjeća počne gorjeti, stanite, legnite na pod i pokušajte zaustaviti

gorenje odjeće na način da se kotrljate po podu ili prekrijte plamen pokrivačem. Trčanje samo raspiruje vatru.

7. Zaštitite lice. Ako vatra zahvati Vašu odjeću

Stanite i kotrljajte se po podu - sve dok se vatra ne ugasi ili prekrijte plamen pokrivačem. Trčanje samo raspiruje vatru.